തോല്ക്കാന് വേണ്ടി ഉപതെരഞ്ഞെടുപ്പ് സീറ്റ് കോണ്ഗ്രസിന് വിട്ടുകൊടുക്കണോ ? ലാലുപ്രസാദ് പട്ന: ബിഹാറില് കോണ്ഗ്രസും സഖ്യകക്ഷിയായ ആര്.ജെ.ഡിയും തമ്മിലുള്ള അഭിപ്രായ വ്യത്യാസം പരസ്യമാകുന്നു . തോല്ക്കാന് വേണ്ടി ഉപതെരഞ്ഞെടുപ്പ് സീറ്റ് കോണ്ഗ്രസിന് വിട്ടുകൊടുക്കണമോയെന്ന് ആര്.ജെ.ഡി അധ്യക്ഷന് ലാലുപ്രസാദ് യാദവ് ചോദിച്ചു. ബിഹാറിന്റെ ചുമതലയുള്ള നേതാവായ ഭക്തചരണ് ദാസിനെ ലാലു വിവേകമില്ലാത്തയാള് എന്ന് വിശേഷിപ്പിച്ചത് കോണ്ഗ്രസിനെയും പ്രകോപിച്ചിട്ടുണ്ട് . നഷ്ടപ്പെടുത്താന് വേണ്ടി ഞങ്ങള് നിയമസഭാ സീറ്റുകള് കോണ്ഗ്രസിന് വിട്ടുകൊടുക്കണോ? പട്നയിലേക്ക് പുറപ്പെടുന്നതിനുമുമ്ബ് ന്യൂഡല്ഹിയില് വെച്ച് ലാലു മാധ്യമപ്രവര്ത്തകരോട് ചോദിച്ചു. ഒക്ടോബര് 30ന് ബിഹാറിലെ കുശേശ്വര് ആസ്ഥാനിലും താരാപൂരിലും നടക്കാന് പോകുന്ന നിയമസഭാ ഉപതെരഞ്ഞെടുപ്പിനെ കുറിച്ചായിരുന്നു അദ്ദേഹo പരാമര്ശിച്ചത് . 2020 ലെ നിയമസഭാ തിരഞ്ഞെടുപ്പില് അവിടെ കോണ്ഗ്രസ് രണ്ടാം സ്ഥാനത്തായിരുന്നു. ഇതോടെ മണ്ഡലം കോണ്ഗ്രസിന് വിട്ടുനല്കാന് ആര്.ജെ.ഡി വിസമ്മതിച്ചു. നിലവില് രണ്ടു സീറ്റുകളിലും ജെ.ഡി.യുവിനെതിരെ ആര്.ജെ.ഡിയും കോണ്ഗ്രസും സ്ഥാനാര്ഥികളെ നിര്ത്തിയിട്ടുണ്ട്. ആര്.ജെ.ഡിയും ബി.ജെ.പിയും തമ്മില് രഹസ്യധാരണയില് എത്തിയതായും കോണ്ഗ്രസ് അടുത്ത പൊതുതെരഞ്ഞെടുപ്പില് 40 സീറ്റുകളിലും ഒറ്റക്ക് മത്സരിക്കുമെന്നുമായിരുന്നു ദാസ് മുമ്ബ് പറഞ്ഞത്. ഈ ആരോപണത്തെ കുറിച്ചുള്ള ചോദ്യത്തിനാണ് ദാസിനെ ലാലു വിവേകമില്ലാത്തയാള് എന്ന് വിശേഷിപ്പിച്ചത്. നിയമസഭ തെരഞ്ഞെടുപ്പിലെ കോണ്ഗ്രസിന്റെ മോശം സ്ട്രൈക്ക്റേറ്റാണ് സംസ്ഥാനത്ത് എന്.ഡി.എ വീണ്ടും അധികാരത്തില് വരാന് കാരണമായതെന്ന് ലാലു വിമര്ശിച്ചു .The post തോല്ക്കാന് വേണ്ടി ഉപതെരഞ്ഞെടുപ്പ് സീറ്റ് കോണ്ഗ്രസിന് വിട്ടുകൊടുക്കണോ ? ലാലുപ്രസാദ് first appeared on MalayalamExpressOnline.